google/wiki40b huggingface dataset:
Tel Aviv-Jafo

Dejiny

Osada na juhu súčasného Tel Avivu bola založená v 80. rokoch 19. storočia ako náhrada za pomerne drahé arabské osady v Jaffe. V roku 1909 sa začala výstavba a v roku 1910 vzniklo meno Tel Aviv. Pôvodne to bolo iba predmestie alebo "nocľaháreň" pre ľudí pracujúcich v Jaffe. Konflikty medzi Židmi v Tel Avive a Arabmi v Jaffe v roku 1921 viedli obyvateľov Tel Avivu k vytvoreniu novej centrálnej obchodnej štvrte. Územný plán na vývoj mesta založený na centrálnych komunikáciách a bulvároch bol vypracovaný v roku 1925 (Patrick Geddes) a schválený magistrátom (Meir Dizengoff). Tel Aviv rýchlo rástol a stal sa centrom izraelského mestského života, čím je dodnes.
Počas arabsko-izraelského konfliktu v roku 1948 po dobu 8 mesiacov, od mája do decembra 1948 a počas arabskej blokády Jeruzalema slúžil aj ako dočasné hlavné mesto Izraela. Po tom, ako bol Jeruzalem vyhlásený za hlavné mesto, väčšina veľvyslanectiev ostala v oblasti Tel Avivu a trinásť ďalších sa tam presťahovalo začiatkom 80. rokov 20. storočia.
V roku 1950 bol Tel Aviv spojený s mestom Jaffa do jedného mesta s názvom Tel Aviv-Jafo.
Niekoľkokrát na Tel Aviv zaútočili palestínski teroristi. 19. októbra 1994 sa samovražedný atentátnik odpálil v autobuse mestskej dopravy, pričom prišiel o život a spolu s ním ďalších 25 civilistov. 4. marca 1996 ďalší samovražedný atentátnik zabil 18 ľudí. 1. júna 2001 sa odpálil samovražedný atentátnik v zástupe pred diskotékou, zomrelo 21 ľudí. 25. januára 2002 zomrelo pri samovražednom útoku 20 ľudí. 5. januára 2003 bolo zabitých 23 ľudí pri dvoch súčasných útokoch. 17. apríla 2006 pri útoku neďaleko starej centrálnej autobusovej stanice zomreli 10 ľudia a bolo mnoho zranených.
Strelec (znamenie)

Strelec (Sagittarius) je jedno zo znamení zvieratníka. Je to obdĺžnik na oblohe 30° dlhý a 15° široký. Z východu hraničí so znamením Kozorožec, zo západu so znamením Škorpión. Slnko ním prechádza od 23. novembra do 21. decembra. Bolo pomenované po súhvezdí Strelec. 
V siderickom zvieratníku od 16. decembra do 14. januára.
V astrologickej symbolike deviate znamenie zverokruhu znázorňované ako kentaur strieľajúci z luku. Je to jedno zo znamení ohňa; narodeným v tomto znamení sa pripisuje cieľavedomosť, útočnosť, živosť a túžba po svetle, moci a sile.

Niektorí významní ľudia narodení v tomto znamení

Ben Stiller
Brad Pitt
Britney Spearsová
Christina Aguilerová
Elisha Cuthbertová
Frank Sinatra
Jake Gyllenhaal
Jimi Hendrix
Julianne Moore
Ludwig van Beethoven
Mark Twain
Michael Owen
Samuel L. Jackson
Steven Spielberg
Walt Disney
Winston Churchill
Venezuelské národné vodnopólové družstvo mužov

Vrcholné podujatia

Venezuelské družstvo sa na olympijských hrách nezúčastnilo, resp. sa nedokázalo kvalifikovať ani raz. Podobne ani na majstrovstvá sveta sa družstvo nedokázalo kvalifikovať. Družstvo sa ale zúčastnilo dvoch ročníkov svetovej ligy, v ktorej po debaklových prehrách skončilo už v kvalifikačnom kole.
Úspechy zaznamenalo na kontinentálnych podujatiach. Vodnopólový turnaj na Panamerických hrách absolvovalo iba 3-krát a v prvých dvoch prípadoch skončilo na poslednom mieste. Dokázalo bodovať iba v jedinom stretnutí, keď v domácom bazéne remizovalo v roku 1983 s Kolumbiou. V roku 2015 v kanadskom Toronte sa umistnilo na 6. mieste.
2 strieborné a 1 bronzovú medailu si družstvo donieslo zo Stredoamerických a karibských hrách. Tú poslednú vybojovalo na posledných hrách v roku 2014, v mexickom Veracruz. Okrem toho získalo aj 4 medaily z kontinentálneho šampionátu Južnej Ameriky. Naposledy, v roku 2014 skončilo bronzové.
Chalvignac

Poloha

Obec má rozlohu 35,89 km². Najvyšší bod je položený 692 m n. m. a najnižší bod 259 m n. m.

Obyvateľstvo

Počet obyvateľov obce je 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poggio-di-Nazza

Poloha

Obec má rozlohu 32,79 km². Najvyšší bod je položený 1 720 m n. m. a najnižší bod 21 m n. m.

Obyvateľstvo

Počet obyvateľov obce je 176 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fatal Portrait

Príbeh

Príbeh je zakomponovaný v piatich piesňach (prvé štyri a posledná skladba Haunted). Rozprávač vidí v plameni každej sviečky istú tvár. Táto tvár na neho hovorí jedno slovo (The jonah - jonáš), tak ide do podkrovia. Tam nájde starú zaprášenú knihu. Otvorí ju a nahlas prednesie istý rým, aby oslobodil ducha sviečky. Je to duch malého dievčaťa, Molly. Tá mu rozpovie svoj príbeh, ako ju matka zamkla v podkroví a namaľovala jej portrét. Molly dosiahla, aby jej matke portrét pripomínal Mollinu bolesť, načo ona obraz spálila. Mollin duch sa vracia do domu a straší paní Jane (Mollina matka), kým sa tá nezblázni.
Erik Piatak

Klubový hokej

Piatak svoju hokejovú kariéru odštartoval v Poprade. Po viacerých úspešných juniorských sezónach debutoval v extralige v sezóne 2003/2004, kedy odohral štyri zápasy bez bodového zisku. Do sezóny 2008/2009 pôsobil iba v tíme spod Tatier. V januári 2009 podpísal so Žilinou zmluvu do konca sezóny. V ročníku 2009/2010 pôsobil v druhej najvyššej lige vo Francúzsku v klube Montpellier, kde nastúpil na 14 zápasov, v ktorých získal 11 bodov (4 góly, 7 asistencií). Nasledujúcu sezónu odohral v prvoligovom Bardejove, kde bol suverénne najproduktívnejším hráčom. V 40 zápasoch zaznamenal 51 kanadských bodov (18+28). V sezóne 2011/2012 hral v Košiciach, kam prišiel z farmy v Bardejove. Sezónu 2012/2013 začal v Košiciach, ale už po trinástich zápasoch odišiel do Bardejova, kde odohral 6 zápasov so ziskom šiestich bodov. V novembri 2012 pospísal zmluvu  extraligovým klubom HK Nitra, kde odohral 30 zápasov (5+8). V sezóne 2013/2014 pôsobil v anglickom mužstve Peterborough Phantoms, kde v 51 zápasoch získal skvelých 75 bodov (32+43). V ročníku 2014/2015 zamieril do Kazachstanu, kde obliekal dres klubu Gornyak Rudny.

Reprezentácia

Bol členom mládežníckych reprezentačných družstiev do 18 a 20 rokov.
Karol Moravčík

Život

V sedemdesiatych rokoch študoval teológiu na Rímskokatolíckej cyrilometodskej bohosloveckej fakulte UK v Bratislave kde bol aj 8. júna 1975 ordinovaný. V deväťdesiatych rokoch popri práci farára študoval na Katolíckej teologickej fakulte Viedenskej univerzity. Odborne sa venuje zvlášť fundamentálnej teológii. Od roku 1999 je predsedom Teologického fóra, združenia záujemcov o teológiu a filozofiu v duchu Druhého vatikánskeho koncilu a v kontexte súčasnej vedy a kultúry. Spolupracuje s redakciou časopisu Listy pre dialóg medzi teológiou, filozofiou a politikou, publikuje pre viaceré periodiká ako aj pre týždenník Zrno.
Fouga CM.170 Magister

Vznik a vývoj

Fouga Magister vznikol na základe špecifikácie francúzskych vzdušných síl na nové pokročilé cvičné lietadlo, pričom koncern Fouga vyrobil najprv len 3 prototypy CM.170 Magister. Po ich úspešnom zavedení do služby sa Fouga Magister stal prvým cvičným prúdovým lietadlom na svete zavedeným do služby. Fouga bola v roku 1958 prevzatá firmou Potez, ktorá v roku 1967 fúzovala so spoločnosťou Aérospatiale. Fouga Magister je charakteristická svojimi motýľovitými chvostovými plochami, nízko osadeným podvozkom a prídavnými palivovými nádržami na koncoch krídel.
Les Portes-en-Ré

Poloha

Obec má rozlohu 8,51 km². Najvyšší bod je položený 15 m n. m. a najnižší bod 0 m n. m.

Obyvateľstvo

Počet obyvateľov obce je 647 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektronická kniha

Elektronická kniha (iné názvy: eKniha,  e-kniha, digitálna kniha,  e-book,  eKnižka) je  kniha v elektronickom formáte. Nejde teda o klasickú tlačenú knihu, ale o knihu, ktorá sa nachádza v elektronickej podobe a možno ju čítať napríklad na počítači alebo čítačke. V súčasnosti umožňujú niektoré obchody zakúpenie knihy v klasickom aj elektronickom vydaní.

Výhody a nevýhody

Elektronické knihy majú v porovnaní s klasickými tlačenými knihami niekoľko výhody i nevýhody. Medzi výhody patrí napríklad skladnosť, nenákladná reprodukovateľnosť, arbitrárnosť ceny, možnosť dodatočných úprav, z nevýhod je to hlavne potreba špecifického zariadenia, ktoré je ale obvykle multifunkčné, zatiaľčo pri tlačených knihách je nevyhnutným tlačiarenské zariadenie, ktoré je monofunkčné.
Rakovec (prítok Radiše)

Prameň

Tečie v Strážovských vrchoch, kde pramení v podcelku Nitrické vrchy, v časti Suchý, na západojuhozápadnom svahu Skaliek (558,5 m n. m.) v nadmorskej výške približne 415 m n. m.
Holocén

Charakteristika

Z historického hľadiska teda zahŕňa približne polovicu neskorého paleolitu, ďalej mezolit a ďalšie obdobia až dodnes.
Názov zaviedol I. medzinárodný geologický kongres v roku 1885.
Ears

Biografia

Založili ju v roku 1993 Filip Orator a Silverman. Pre kapelu je charakteristická osobitá lyrika, elektronický zvuk a výrazný Oratorov spev. EARS vydali štyri albumy. Debut pEARSing vyšiel v roku 2000 v Sony Music. Nasledoval koncepčný album o kontraste emocionálnych svetov muža a ženy Adamaeva, ktorý vyšiel koncom roka 2002. V roku 2007 vyšiel tretí album Inokraj. EARS za svoju tvorbu získali tri nominácie na cenu Aurel (2002 v kategórii Objav roka a v kategórii Videoklip roka, 2007 v kategórii Najlepší zvukový záznam). 1. novembra 2014 vydali svoj štvrtý album Vlny. Kapela po vydaní albumu na neurčito ukončila činnosť. Filip Orator od roku 2011 vedie altenartívnu kapelu KURKUS.
Belleville (Rhône)

Poloha

Obec má rozlohu 10,42 km². Najvyšší bod je položený 225 m n. m. a najnižší bod 169 m n. m.

Obyvateľstvo

Počet obyvateľov obce je 7 966 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Inna Kalita

Odborné zameranie

Slavistka, jazyková a literárna komparatistika, sociolingvistika (subštandardy: trasjanka, suržyk, ruský a český slang), lingvokulturológia, sovietska literatúra, literatúra krajín SNŠ. Špecializácia v rámci slavistiky: bielorusistika a rusistika, výučba ruštiny ako cudzieho jazyka, ruský magický realizmus na príklade tvorby D. Lipskerova.

Prax

Od roku 2001 pôsobí na Katedre bohemistiky Pedagogickej fakulty Univerzity Jana Evangelisty Purkyně v Ústí nad Labem, zabezpečuje výučbu v odbore Obchodná ruština.
1994 - 2000 Stredná škola č 2 Kobryn, Bielorusko - učiteľka bieloruského jazyka a literatúry.
1991 - 1994 Stredná škola č 29 Brest, Bielorusko - učiteľka bieloruského jazyka a literatúry.

Členstvo v medzinárodných organizáciách

Členka medzinárodnej asociácie bielorusistov.
Crouseilles

Poloha

Obec má rozlohu 7,9 km². Najvyšší bod je položený 255 m n. m. a najnižší bod 144 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
High Performance File System

Limitné hodnoty HPFS

Obe varianty HPFS majú v zásade rovnaké limitné hodnoty. Maximálna veľkosť súboru je – 2 GB. Maximálna veľkosť logického disku je – 64 GB.
Transparentné šifrovanie nie je podporované.
Transparentná kompresia dát nie je podporovaná.
Bosmie-l’Aiguille

Poloha

Obec má rozlohu 8,01 km². Najvyšší bod je položený 375 m n. m. a najnižší bod 210 m n. m.

Obyvateľstvo

Počet obyvateľov obce je 2 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
SlovBus SB 134

Konštrukcia

Na celozváraný skelet vozidla je pripevnená strecha, zadný a predný panel z laminátu. Plechy i okná sú osadené technológiou lepenia. Poklopy motora a batožinového priestoru sú vyrobené z hliníka. Batožinový priestor pod podlahou vozidla mal štandardne objem 4,5 m³, vyrábali sa však aj prevedenia s odlišným objemom v závislosti od usporiadania podlahy vozidla.
Cestujúcim slúžia dvoje jednokrídlové dvere - prvé pred prednou nápravou a druhé v strednej časti vozidla. Prvá výrobná séria bola kritizovaná pre použitie plastových sedadiel s tenkou vrstvou čalúnenia, preto boli neskôr nahradené za iný typ.
V roku 1999 uzavrel výrobca zmluvu s SPP o poskytnutí know-how pre sériovú výrobu autobusov na stlačený zemný plyn.

Výroba a prevádzka

Prototyp vozidla bol predstavený na Autosalóne Nitra v septembri 1997 ako výsledok konverzie výrobného programu spoločností Strojstav a VZT-Vzduchotechnika z Nového mesta nad Váhom. Sériová výroba sa po úpravách modelu rozbehla v roku 1998.
Po krachu pôvodnej firmy prevzala okolo roku 2003 výrobu spoločnosť SlovBus N. M. s.r.o. z Detvy, pričom v Detve prebiehala len asambláž, skelety sa dodávateľsky vyrábali v Zvolene a plasty v Nitre.
Väčšina vyrobených autobusov jazdila v slovenských podnikoch SAD, menšie množstvo jazdilo u slovenských a českých súkromných dopravcov. Pokusy o export na ruský, bieloruský a kazašský trh neboli úspešné.
Z vozidiel na plynový pohon sa okrem prototypu sa vyrobilo už len jedno vozidlo, ktoré jazdilo v SAD Michalovce. 
V roku 2011 sa skončila produkcia všetkých modelov značky SlovBus z dôvodu nízkeho záujmu odberateľov.

Verzia pre motoristický šport

Podtyp, označovaný ako SlovBus SB 134.03 Sport, vychádza z konštrukcie prímestských autobusov SB134. Karoséria sa odlišuje použitím dvojitých skiel a segmentami na upevnenie konštrukcie rozkladacej striešky pred pravou bočnicou.
Priestor vozidla je rozdelený na dve časti. V prednej časti sa nachádza klimatizovaný priestor na prepravu 4 osôb, kuchynka, sprcha a konferenčný kútik upraviteľný na lôžka. V zadnej časti sa prepravuje pretekárske vozidlo a jeho súčiastky. Pod výklopným zadným čelom je umiestnená sklopná nájazdová rampa, ktorá môže slúžiť ako hydraulický zdvihák pre práce na podvozku vozidla.
Püspökladánsky okres

Püspökladánsky okres (maď. Püspökladányi járás) je okres v Maďarsku v župe Hajdú-Bihar. Jeho správnym centrom je mesto Püspökladány.
Bettegney-Saint-Brice

Poloha

Obec má rozlohu 5,32 km². Najvyšší bod je položený 437 m n. m. a najnižší bod 304 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
PGC 6240

PGC 6240 (alebo Galaxia Biela ruža) je eliptická galaxia v súhvezdí Vodný had. Jej zdanlivá hviezdna veľkosť je okolo 14,50 ± 0,50. Je vzdialená 345 miliónov svetelných rokov.
AWI Film, o.s.

AWI Film, o.s. je prvá produkčná spoločnosť v Česku, kde filmy vytvárajú a vyrábajú nepočujúci ľudia.
Potáplica malá

Opis

Najmenšia z potáplica (dĺžka tela 55 – 67 cm, rozpätie krídel 71 – 110 cm, hmotnosť 1 200 – 1 600 g). Má štíhly krk a ploché čelo, zobák pri plávaní smeruje mierne nahor. Vo svadobnom šate má šedú hlavu a krk, vpredu na krku je hrdzavá škvrna. V prostom šate je zhora sivohnedá, zospodu biela; v porovnaní s potáplicou severskou je biela väčšia časť krku, biele sfarbenie zasahuje aj nad oko. Dožíva sa až 20 rokov.

Hlas

Tiahle volanie „ééááóó“
3 min. 53 s, Škótsko
Potáplicá malá sa ozýva počas toku opakovaným „kor-korroi, kor-korroi...“(zvukový záznam). Na vode volá tiahlo „ééááóó“(zvukový záznam). Za letu vydáva hlas „kak-kak-kak...“(zvukový záznam).

Rozšírenie

Hniezdi predovšetkým v arktických oblastiach severnej Eurázie a Severnej Ameriky (severne od 50° s. š.), často na malých jazerách v tundre. Za potravou, zaletuje na väčšie jazera alebo na more. Ťažná, zimuje na morských pobrežiach.

Hniezdenie

Monogamný druh, tvoria trvalé páry. Hniezdo je plytká jamka v zemi alebo hromada z rastlinného materiálu blízko vody. V jednej znáške bývajú 2 (výnimočne aj 1 alebo 3) hnedasté, čierno škvrnité vajcia. Na ich inkubácii, trvajúcej 24 – 29 dní, sa podieľa prevažne samica. Mláďatá sú prekociálne a hniezdo opúšťajú krátko po vyliahnutí. Spočiatku sú oboma rodičmi kŕmené malými bezstavovcami, neskôr rybami. Nezávislé sú po 38 – 48 dňoch.

Potrava

Rovnako ako ostatné druhy potáplic sa aj potáplica malá živí hlavne rybami, občas sa však v jej potrave objavujú tiež mäkkýše, kôrovce, žaby, hmyz alebo dokonca rôzny rastlinný materiál. Pre potravu sa väčšinou potápa (hĺbka ponoru 2 – 9 m, dĺžka priemerne asi 1 minútu).

Ochrana

Je zákonom chránená, spoločenská hodnota je 1840 € (Vyhláška MŽP č. 579/2008 Z.z.).
Gama rozdelenie

Ďalšie vyjadrenia

Jedna z dôležitých vlastností gama rozdelenia je tá, že pokiaľ máme dve, prípadne viac, náhodných premenných, ktoré majú gama rozdelenie, tak ich súčet má tiež gama rozdelenie, menia sa iba parametre.
Nech X a Y sú dve náhodné veličiny, ktoré sú nezávislé, pričom každá z nich má gama rozdelenie s parametrami \operatorname(\alpha, \beta_1) a \operatorname(\alpha, \beta_2), ďalej nech pre parametre platí nasledovné: \alpha \in R^{+}, \beta_1 \in R^{+} a \beta_2 \in R^{+}. Potom náhodná veličina \operatorname Z = X + Y, má tiež gama rozdelenie s parametrami \operatorname(\alpha, \beta_1 + \beta_2)
Majme n nezávislých náhodných premenných X_1, ..., X_n, pričom každá z nich má gama rozdelenie a parametrami (\alpha, \beta_1), \cdots, (\alpha, \beta_n). Pre parametre platí: \alpha \in R^{+} a \beta_j \in R^{+} pre j = 1, \cdots, n. Potom náhodná veličina nasledovného tvaru:
X = \sum_{j = 1}^{n} X_j
má tiež gama rozdelenie s parametrami (\alpha, \sum_{j=1}^{n}\beta_j).

Vzťah k iným rozdeleniam

Z definície vyplýva, že pokiaľ vo vyjadrení hustoty pravdepodobnosti položíme parameter \alpha = 1, tak dostaneme hustotu pravdepodobnosti exponenciálneho rozdelenia s parametrom \beta, teda:
f(x) = \frac{\beta^{1}}{\Gamma(1)}x^{1-1}e^{-\beta x} = \beta e^{-\beta x}
Pokiaľ vo vyjadrení hustoty pravdepodobnosti gama rozdelenia položíme parameter \alpha = \frac{n}{2}, pričom n je celé kladné číslo a druhý parameter \beta = 2, tak dostaneme \chi^2-rozdelenie s n stupňami voľnosti, teda \chi^2(n)
Bianca Mária Sforza

Životopis

Už v ôsmich rokoch osirela a ujal sa jej strýko Lodovico il Moro. Bianca tak detstvo prežila na strýkovom prepychovom dvore. Vyrástla z nej pôvabná, no prostá žena, ktorej sa dostalo málo vzdelania. Jej otec bol počas života pokladaný za obratného diplomata a mocenského politika. Jeho skonom (zomrel po atentáte) stratilo Miláno vládcu, pretože jeho najstarší syn bol v čase jeho smrti dieťaťom. V krajine sa okamžite rozpútal mocenský boj. Z neho vyšiel víťazne Lodovico, jeho tretí brat. Stal sa regentom za nedospelého Giana Galeazza.
Od útleho detstva hrala významnú úlohu v strýkových sobášnych plánoch. Jeho pričinením sa medzi kandidátmi na manželstvo s ňou objavili savojský vojvoda Filibert Savojský, bavorský vojvoda Albrecht Bavorský, Ján Korvín a ďalší. 24. augusta 1493 podpísal s Máriinými zástupcami sobášnu zmluvu rímsky kráľ Maximilián I. Habsburský. Od smrti svojej prvej manželky Márie Burgundskej v roku 1482 bol vdovcom a jeho neustále finančné problémy mal vyriešiť práve zväzok s bohatou Neapolčankou.
V novembri 1493 sa v Miláne konala svadba v zastúpení. Hneď po sobáši sa Bianca vydala na dlhú cestu na sever za svojím manželom. Po strastiplnej ceste cez zimné Alpy dorazila do Innsbrucku, kde malo dôjsť k stretnutiu s Maximiliánom. Od počiatku manželstva však rímsky kráľ dával neskrývane najavo úmysly s ktorými do zväzku vstupoval. K osobnému stretnutiu, ktoré pod rôznymi zámienkami odkladal, prišlo až 9. marca 1494 v meste Hall. Oficiálna svadba sa konala v Innsbrucku.
Bianca Mária nemala po Maximiliánovom boku šťastný život. Po celý čas ju zanedbával, využíval iba jej bohaté veno a keď i to došlo, zanevrel na manželku úplne. Zvyšok života strávila Bianca v strádaní a chudobe. Patrila medzi najpoľutovaniahodnejšie kráľovské manželky.
Bezdetná Bianca Mária zomrela na prelome rokov 1510 – 1511 v tirolskom Innsbrucku; podľa oficiálnej správy na zlú stravu. Pochovali ju v cisterciánskom kláštore Stams v Tirolsku a Maximilián I. sa nezúčastnil ani na jej pohrebe. Na jej meno by sa zabudlo, nebyť reliéfu na Zlatých strechách v centre Innsbrucku, na ktorom je zvečnená vedľa Maximiliána a jeho prvej manželky Márie Burgundskej.
John Brockman

Profil

Je autorom alebo editorom deväťnástich kníh. Je zakladateľom literárnej a softwarovej agentúry Brockman, Inc. Preslávil sa knihami Digerati (1996), Tretia kultúra (1995) a Budúcich päťdesiať rokov (2002). Žije v New Yorku.
Paulhaguet (obec)

Poloha

Obec má rozlohu 11,23 km². Najvyšší bod je položený 689 m n. m. a najnižší bod 494 m n. m.

Obyvateľstvo

Počet obyvateľov obce je 920 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quentin-les-Chardonnets

Poloha

Obec má rozlohu 9 km². Najvyšší bod je položený 286 m n. m. a najnižší bod 152 m n. m.

Obyvateľstvo

Počet obyvateľov obce je 285 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kaspars Astašenko

Klubový hokej

V rokoch 1999 – 2001 odohral spolu 23 zápasov za klub NHL Tampa Bay Lightning. V sezóne 2005/06 bol hráčom klubu HPK Hämeenlinna vo fínskej SM-liige, kde získal majstrovský titul. Pred nasledujúcim ročníkom podpísal kontrakt so slovenským mužstvom HC Slovan Bratislava, s mesačnou opciou. V prvých jedenástich zápasoch však zaznamenal jediný bod a k predĺženiu zmluvy nedošlo. V čase úmrtia bol hrajúcim trénerom mužstva Muik Hockey vo fínskej 2. divízii.

Reprezentácia

Lotyšský tréner Piotr Vorobiov ho nominoval na domáce Majstrovstvá sveta v hokeji 2006 v Rige. V zápase s Kanadou (0:11) nebol spokojný s pozíciou náhradníka na striedačke, ktorú mu určil tréner po jeho chybe a počas prerušenia zápasu kvôli zahádzaniu ľadovej plochy divákmi sa vyzliekol z dresu a dosledoval zápas z tribúny. Následne ho tréner vyradil z mužstva.
Hviezdoslavovo námestie (Bratislava)

Dejiny

Hviezdoslavovo námestie prešlo koncom 20. storočia výraznou rekonštrukciou, pričom sa jeho vzhľad výrazne zmenil. Pred rekonštrukciou pripomínalo skôr malý mestský park s množstvom zelene, v súčasnosti má charakter mestského korza.

Vzhľad námestia

Námestie je predovšetkým pešia zóna s množstvom zelene, v centrálnej časti námestia sa nachádza pódium určené na kultúrne podujatia a stredom námestia prechádza pozdĺžna fontána. V blízkosti Slovenského národného divadla sa nachádza socha Pavla Országha Hviezdoslava v nadživotnej veľkosti. V posledných rokoch za pod vzhľad námestia negatívne podpísali bezpečnostné opatrenia veľvyslanectva Spojených štátov amerických, ktoré znehodnocujú vzhľad námestia a pôsobia rušivo na obyvateľov.

Významné objekty na námestí

Na námestí sa nachádza viacero významných budov a objektov. Pravdepodobne najvýznamnejším objektom je historická budova Slovenského národného divadla, ktorá ohraničuje námestie z východnej strany. Napravo od divadla sa nachádza zrekonštruovaný, historický hotel komplex Radisson SAS Carlton. Hotel Carlton je neodmysliteľnou súčasťou bratislavského starého mesta. Na južnej strane námestia sa ďalej nachádza veľvyslanectvo Spojených štátov amerických a Nemeckej spolkovej republiky. Na severnej strane námestia sa nachádza veľké množstvo reštaurácií a barov.
Vendœuvres

Poloha

Obec má rozlohu 96,45 km². Najvyšší bod je položený 139 m n. m. a najnižší bod 97 m n. m.

Obyvateľstvo

Počet obyvateľov obce je 1 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jeseník

Dejiny

Prvá zmienka o Jeseníku pochádza z roku 1267, kedy sa v latinskom prameni cituje ako Vriwald (neskôr Vrowald, Vrienwalde, Freynwalde), teda miesto zbavené lesa. Medzi rokmi 1284 a 1295 sa stal mestom. Jedným z dôvodov bola strategická poloha na sútoku riečok Staříče a Bělé, kde sa cesta vedúca zo Sliezska vetvila k Ramzovskému a Červenohorskému sedlu.
Hecken

Poloha

Obec má rozlohu 2,45 km². Najvyšší bod je položený 320 m n. m. a najnižší bod 293 m n. m.

Obyvateľstvo

Počet obyvateľov obce je 434 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thomas Berthold

Kariéra

Berthold sa narodil v meste Hanau v Hesensku.
Odohral 322 zápasov v Bundeslige, v ktorých strelil celkovo 22 gólov. Začínal v drese Eintrachtu Frankfurt, kde hrával v rokoch 1982 až 1987. Od 1987 do 1991 hral v Taliansku: za Hellas Verona (1987–1989) a AS Rím (1989–1991). Neskôr sa vrátil do Nemecka, podpísal zmluvu s Bayernom (1991–1993) a Stuttgartom (1993–2000). Bertholdova posledná sezóna bola v drese tureckého klubu Adanaspor za ktorý hral do 15. januára 2001. 
V rokoch 1985 a 1994 Berthold odohral 62 zápasov za  Západonemecké a Nemecké národné futbalové mužstvá, zúčastnil sa Majstrovstiev sveta 1986 v Mexiku a Eura 1988 v Nemecku. Bol členom západonemeckého družstva, ktoré vyhralo Majstrovstvá sveta vo futbale 1990. Na Euro 1992, kde skončilo na druhom miesto však nebol nominovaný. Jeho posledným turnajom boli Majstrovstvá sveta vo futbale 1994.